b'\n_START_ARTICLE_\nSIKON ISAF 1\n_START_SECTION_\nZgodovina\n_START_PARAGRAPH_\nPrvih 6 pripadnikov kontingenta je odpotovalo iz Brnika 25. februarja 2004, ostali pa v prvem tednu marca. 22. in 23. aprila 2004 jih je obiskal na\xc4\x8delnik G\xc5\xa0SV generalmajor Ladislav Lipi\xc4\x8d z delegacijo. 15. avgust 2004 jih je zamenjal drugi kontingent Slovenske vojske v Afganistanu.\n_START_SECTION_\nOrganizacija\n_START_PARAGRAPH_\nTemeljni del kontingenta je bojna skupina desetih pripadnikov Odreda za specialno delovanje, ki deluje v okviru kanadske izvidni\xc5\xa1ke \xc4\x8dete. Poleg teh je \xc5\xa1e poveljnik kontingenta major Zakraj\xc5\xa1ek, ki hkrati deluje kot \xc4\x8dastnik za povezavo med poveljstvom misije ISAF in UNAMA (United Nations Assistance Mission in Afghanistan), ki mu pomaga \xc5\xa1e en pod\xc4\x8dastnik (oba sta nastanjena v poveljstvu misije, v poveljstvu ve\xc4\x8dnacionalne brigade Kabul so \xc4\x8dastnik in dva pod\xc4\x8dastnika. Za logisti\xc4\x8dno podporo pa skrbijo trije pripadniki Slovenske vojske; tako da ima Slovenska vojska v Afganistanu trenutno 18 pripadnikov.\n_START_SECTION_\nOprema\n_START_PARAGRAPH_\nKontingent je opremljen s \xc5\xa1tirimi hummerji in enim transportnim vozilom Unimog. Vsi pripadniki imajo opremo iz programa bojevnik 21. stoletja ter edinstvene pu\xc5\xa1\xc4\x8davske uniforme.'